26. ΑΠΟΦΑΣΗ ΥΠΟΥΡΓΟΥ ΟΙΚΟΝΟΜΙΚΩΝ Αριθ. 167498/5480 της 16/26 Φεβρ. 1979 (ΦΕΚ Β' 199) Περί καθορισμού διαδικασίας επιστροφής σε δραχμές αχρεωστήτως καταβληθέντων σε ελεύθερο συνάλλαγμα φόρου και εισφορών Νόμ. 27 και 29/1975. Έχοντας υπόψη: 1.Τις διατάξεις του άρθρ. 13 του Α.Ν. 1704/1939 "περί τροποποιήσεως και συμπληρώσεως του υπ’ αριθ. 33 του 1936 Α. Νόμου και των λοιπών Νόμων περί προστασίας του Εθνικού νομίσματος". 2.Τις διατάξεις των άρθρ. 78 και επομ. του Β.Δ. 757/1969 "περί της διαρθρώσεως των Δημοσίων Ταμείων κ.λ.π.", όπως τροποποιήθηκε και συμπληρώθηκε μεταγενέστερα. 3.Τις διατάξεις του Νόμ. 27/1975 "περί φορολογίας Πλοίων, επιβολής εισφοράς κ.λ.π.". 4.Τις διατάξεις του Νόμ. 29/1975 "περί επιβολής ειδικής εισφοράς υπέρ του Ναυτικού Απομαχικού Ταμείου (ΝΑΤ)". 5.Τις διατάξεις των άρθρ. 25, 31 και 34 του Νόμ. 814/1978 "περί συμπληρώσεως και τροποποιήσεως φορολογικών και άλλων τινών συναφών διατάξεων". 6.Το έγγραφο αριθ. Ε. 10764/29.11.1978 της Γενικής Δ/νσεως Φορολογίας, αποφασίζουμε: 1.Καθορίζουμε τη διαδικασία της επιστροφής σε δραχμές του αχρεωστήτως καταβληθέντος δια της εισαγωγής ελευθέρου συναλλάγματος, φόρου και της εισφοράς Νόμ. 27/1975 και της ειδικής εισφοράς του Νόμ. 29/1975 υπέρ του ΝΑΤ ως εξής: α)Η επιστροφή του φόρου και της εισφοράς του Νόμ. 27/1975 θα γίνεται σύμφωνα με τις διατάξεις του Β.Δ. 757/1969, βάσει τετραπλοτύπων ατομικών φύλλων εκπτώσεως (ΤΑΦΕ) που θα εκδίδονται από τον αρμόδιο οικονομικό Έφορο όπως καθορίζεται από το άρθρ. 20 του Νόμ. 27/1975. Στο φύλλο εκπτώσεως (ΤΑΦΕ) θα αναγράφονται εκτός των άλλων προβλεπομένων από το ανωτέρω Β.Δ/γμα στοιχείων, το είδος και το ποσό του επιστρεφομένου συναλλάγματος. Το συνάλλαγμα θα μετατρέπεται σε δραχμές από το Δημόσιο Ταμείο που αποστέλλεται το ΤΑΦΕ για εκτέλεση, δια πολλαπλασιασμού του ποσού του επιστρεφομένου συναλλάγματος επί την τιμή αγοράς του που αναγράφεται στο δελτίο τιμών ξένων νομισμάτων της Τραπέζης της Ελλάδος κατά την ημέρα της εκδόσεως του ΤΑΦΕ. Το αρμόδιο Δημόσιο Ταμείο θα ενεργεί συμψηφισμό του επιστρεφομένου συναλλάγματος με οφειλόμενο φόρο ή εισφορά του Νόμ. 27/75 δια της εκδόσεως τριπλοτύπου εισπράξεως κατά τα κεκανονισμένα. Εάν δεν οφείλεται φόρος ή εισφορά ή τα οφειλόμενα υπερκαλύπτονται από το προς επιστροφή ποσό συναλλάγματος, το υπόλοιπο μη συμψηφιστέο ποσό θα επιστρέφεται στους δικαιούχους σε δραχμές δι’ εντολής μεταφοράς στην Τράπεζα της Ελλάδος την  οποία θα αναφέρεται και το ποσό του συναλλάγματος. Η Τράπεζα της Ελλάδος θα καταθέτει σε δραχμές το αντίτιμο του επιστρεφομένου συν/τος στους λ/σμούς που έχουν οι δικαιούχοι στην Τράπεζα αυτή ή σε άλλη Τράπεζα. Προκειμένου το επιστρεφόμενο σε δραχμές ποσό να χρησιμοποιηθεί, σύμφωνα με τα οριζόμενα από το άρθρ. 25 του Νόμ. 814/78, για την πληρωμή υποχρεώσεων των πλοιοκτητών που αναφέρονται στην ανωτέρω διάταξη, το αρμόδιο Δημόσιο Ταμείο θα χορηγεί στους ενδιαφερομένους σχετική βεβαίωση. Η ίδια διαδικασία θα εφαρμόζεται και για εκείνους που πλήρωσαν το φόρο και την εισφορά του Νόμ. 27/1975 σε δραχμές που προέρχονται από αποδεδειγμένη εισαγωγή Ναυτιλιακού συν/τος. Η διαφορά που θα προκύπτει συνεπεία της κυμαινομένης ισοτιμίας της δραχμής προς τα ξένα νομίσματα και του χρονικού ανοίγματος από της εκδόσεως από το αρμόδιο Ταμείο της εντολής μεταφοράς μέχρι της εκτελέσεως αυτής από την Τράπεζα της Ελλάδος σε χρέωση του Λ/σμού "Συναλλαγματική Διαφορά Δημοσίου", του οποίου το χρεωστικό υπόλοιπο θα τακτοποιείται με ένταλμα που θα εκδίδεται στο όνομα της Τραπέζης της Ελλάδος και επί του Ταμείου Υπολόγου Συμψηφισμών σε βάρος των πιστώσεων του Υπουργείου Οικονομικών. Το πιστωτικό ποσό που τυχόν θα προκύπτει λόγω της διαθέσεως από το Δημόσιο Ταμείο στην Τράπεζα της Ελλάδος ποσού επί πλέον του επιστρεφομένου, θα κατατίθεται στη μερίδα του Ταμείου Γενικών Εσόδων Αθηνών, έναντι τριπλοτύπου εισπράξεως υπό Κ.Α. εσόδου 3919. β)Η επιστροφή της αχρεωστήτως καταβληθείσης υπέρ του ΝΑΤ ειδικής εισφοράς που θεσπίσθηκε με το Νόμ. 29/1975 θα γίνεται βάσει πράξεως του Δ/ντού του ΝΑΤ που θα συντάσσεται σε τέσσερα αντίγραφα. Στην πράξη αυτή θα αναγράφεται σε ιδιαίτερες στήλες το είδος και το ποσό του προς επιστροφή συνολικού συναλλάγματος, το συμψηφιζόμενο ποσό με τυχόν οφειλομένη εισφορά του Νόμ. 29/75 ως και το υπόλοιπο μη συμψηφιστέο ποσό που θα επιστρέφεται στους δικαιούχους. Τα τρία αντίτυπα της πράξεως αυτής μεταξύ των οποίων και το πρωτότυπο, θα αποστέλλονται από το ΝΑΤ στο Ταμείο Γενικών Εσόδων Αθηνών για να ενεργήσει σύμφωνα με τις διατάξεις του Β.Δ. 757/69 και την καθοριζομένη στην περίπτ. α' διαδικασία, για την επιστροφή σε δραχμές στο δικαιούχο της αχρεωστήτως εισπραχθείσης και μη συμψηφιστέας εισφοράς. Για τη χρησιμοποίηση, σύμφωνα με τα οριζόμενα από το άρθρ. 34 του Νόμ. 814/78, του επιστρεφομένου σε δραχμές ποσού για κάλυψη υποχρεώσεων που αναφέρονται στη διάταξη αυτή, θα χορηγείται από το ΝΑΤ ειδική βεβαίωση. (Αντί για τη σελ. 66,665) Σελ. 66,665(α) Τεύχος 758-Σελ. 29 Φορολογία Προσόδου από Πλοία 27.Α.μ.26 2.Από της δημοσιεύσεως της παρούσης παύουν να ισχύουν οι αποφάσεις μας αριθ. 41325/77 και 14176/78.